Rozsudok Všeobecného súdu z 23. novembra 2022 – CWS Powder Coatings a i./Komisia

(Spojené veci T-279/20 a T-288/20 a vec T-283/20) (1)

(„Životné prostredie a ochrana ľudského zdravia - Nariadenie (ES) č. 1272/2008 - Klasifikácia, označovanie a balenie látok a zmesí - Delegované nariadenie (EÚ) 2020/217 - Klasifikácia oxidu titaničitého vo forme prášku obsahujúceho 1 % alebo viac častíc s priemerom rovným alebo menším ako 10 μm - Kritériá klasifikácie látky ako karcinogénnej látky - Spoľahlivosť a akceptovateľnosť štúdií - Látka, ktorá je prirodzene schopná spôsobiť rakovinu - Výpočet pľúcnej záťaže v časticiach - Zjavne nesprávne posúdenie“)

(2023/C 24/47)

Jazyk konania: angličtina

Účastníci konania

Žalobkyňa vo veci T-279/20: CWS Powder Coatings GmbH (Düren, Nemecko) (v zastúpení: R. van der Hout, C. Wagner a V. Lemonnier, advokáti)

Žalobkyne vo veci T-283/20: Billions Europe Ltd (Stockton-on-Tees, Spojené kráľovstvo) a 7 ďalších žalobkýň, ktorých mená sú uvedené v prílohe k rozsudku (v zastúpení: J.-P. Montfort, T. Delille a P. Chopova-Leprêtre, advokáti)

Žalobkyne vo veci T-288/20: Brillux GmbH & Co. KG (Münster, Nemecko), Daw SE (Ober-Ramstadt, Nemecko) (v zastúpení: R. van der Hout, C. Wagner a V. Lemonnier, advokáti)

Žalovaná: Európska komisia (v zastúpení v spojených veciach T-279/20 a T-288/20: S. Delaude, R. Lindenthal a M. Noll-Ehlers a vo veci T-283/20: A. Dawes, S. Delaude s R. Lindenthal, splnomocnení zástupcovia)

Vedľajší účastníci konania, ktorí v konaní podporujú žalobkyňu vo veci T-279/20: Billions Europe Ltd (Stockton-on-Tees) a 7 ďalších vedľajších účastníkov konania, ktorých mená sú uvedené v prílohe k rozsudku (v zastúpení: J.-P. Montfort, T. Delille a P. Chopova-Leprêtre, advokáti), Ettengruber GmbH Abbruch und Tiefbau (Dachau, Nemecko), Ettengruber GmbH Recycling und Verwertung (Dachau) (v zastúpení: R. van der Hout, C. Wagner a V. Lemonnier, advokáti), TIGER Coatings GmbH & Co. KG (Wels, Rakúsko) (v zastúpení: R. van der Hout, C. Wagner a V. Lemonnier, advokáti)

Vedľajší účastníci konania, ktorí v konaní podporujú žalobkyňu vo veci T-283/20: Conseil européen de l’industrie chimique – European Chemical Industry Council (Cefic) (Brusel, Belgicko) (v zastúpení: D. Abrahams, Z. Romata a H. Widemann, avocats), Conseil européen de l’industrie des peintures, des encres d’imprimerie et des couleurs d’art (CEPE) (Brusel), British Coatings Federation Ltd (BCF) (Coventry, Spojené kráľovstvo), American Coatings Association, Inc. (ACA) (Washington, DC, Spojené štáty) (v zastúpení: D. Waelbroeck a I. Antypas, avocats), Mytilineos SA (Maroussi, Grécko), Delfi-Distomon Anonymos Metalleftiki Etaireia (Maroussi) (v zastúpení: J.-P. Montfort, T. Delille a P. Chopova-Leprêtre, advokáti)

Vedľajší účastníci konania, ktorí v konaní podporujú žalobkyňu vo veci T-288/20: Billions Europe Ltd (Stockton-on-Tees) a 7 ďalších vedľajších účastníkov konania, ktorých mená sú uvedené v prílohe k rozsudku (v zastúpení: J.-P. Montfort, T. Delille a P. Chopova-Leprêtre, advokáti), Sto SE & Co. KGaA (Stühlingen, Nemecko) (v zastúpení: R. van der Hout, C. Wagner a V. Lemonnier, avocats), Rembrandtin Coatings GmbH (Viedeň, Rakúsko) (v zastúpení: R. van der Hout, C. Wagner a V. Lemonnier, advokáti)

Vedľajší účastníci konania, ktorí v konaní podporujú žalovanú v spojených veciach T-279/20 a T-288/20 a vo veci T-283/20: Dánske kráľovstvo (v zastúpení: M. Søndahl Wolff, splnomocnený zástupca), Francúzska republika (v zastúpení v spojených veciach T-279/20 a T-288/20: T. Stéhelin, W. Zemamta, G. Bain a J.-L. Carré a vo veci T-283/20: E. de Moustier a M. Zemamta, splnomocnení zástupcovia), Holandské kráľovstvo (v zastúpení vo veci T-279/20: M. Bulterman a C. Schillemans, vo veci T-283/20: M. Bulterman a J. Langer a vo veci T-288/20, M. Bulterman, M. Langer a C. Schillemans, splnomocnení zástupcovia), Švédske kráľovstvo (v zastúpení v spojených veciach T-279/20 a T-288/20: C. Meyer-Seitz a vo veci T-283/20: O. Simonsson, C. Meyer-Seitz, A. Runeskjöld, M. Salborn Hodgson, H. Shev, H. Eklinder a R. Shahsavan Eriksson, splnomocnení zástupcovia), Európska chemická agentúra (v zastúpení: A. Hautamäki a J.-P. Trnka, splnomocnení zástupcovia)

Vedľajší účastník konania, ktorý v konaní podporuje žalovanú vo veci T-283/20: Slovinská republika (v zastúepní: V. Klemenc, splnomocnený zástupca)

Vedľajší účastníci konania, ktorí v konaní podporujú žalovanú v spojených veciach T-279/20 a T-288/20: Európsky parlament (v zastúpení: C. Ionescu Dima, W. Kuzmienko a B. Schäfer, splnomocnení zástupcovia), Rada Európskej únie (v zastúpení: A.-L. Meyer a T. Haas, splnomocnení zástupcovia)

Predmet veci

Svojou žalobou podľa článku 263 ZFEÚ žalobkyne navrhujú zrušenie delegovaného nariadenia (EÚ) 2020/217 zo 4. októbra 2019, ktorým sa na účely prispôsobenia technickému a vedeckému pokroku mení a opravuje nariadenie Európskeho parlamentu a Rady (ES) č. 1272/2008 o klasifikácii, označovaní a balení látok a zmesí (Ú. v. EÚ L 44, 2020, s. 1) v rozsahu, v akom sa týka harmonizovanej klasifikácie a označovania oxidu titaničitého vo forme prášku obsahujúceho 1 % alebo viac častíc s priemerom rovným alebo menším ako 10 μm

Výrok rozsudku

1. Spojené veci T-279/20 a T-288/20 a vec T-283/20 sa spájajú na účely tohto rozsudku.

2. Delegované nariadenie Komisie (EÚ) 2020/217 zo 4. októbra 2019, ktorým sa na účely prispôsobenia technickému a vedeckému pokroku mení a opravuje nariadenie Európskeho parlamentu a Rady (ES) č. 1272/2008 o klasifikácii, označovaní a balení látok a zmesí, sa zrušuje v rozsahu, v akom sa týka harmonizovanej klasifikácie a označovania oxidu titaničitého vo forme prášku obsahujúceho 1 % alebo viac častíc s priemerom rovným alebo menším ako 10 μm.

3. Európska komisia znáša vlastné trovy konania a je povinná nahradiť trovy konania vynaložené vo veci T-279/20 spoločnosťami CWS Powder Coatings GmbH, Billions Europe Ltd a ďalšími vedľajšími účastníkmi konania, ktorých mená sú uvedené v prílohe, spoločnosťami Ettengruber GmbH Abbruch und Tiefbau, Ettengruber GmbH Recycling und Verwertung a TIGER Coatings GmbH & Co. KG, vo veci T-283/20, spoločnosťou Billions Europe a ďalšími žalobkyňami, ktorých mená sú uvedené v prílohe, Conseil européen de l’industrie chimique – European Chemical Industry Council (Cefic), Conseil européen de l’industrie des peintures, des encres d’imprimerie et des couleurs d’art (CEPE), British Coatings Federation Ltd (BCF), American Coatings Association, Inc. (ACA), spoločnosťami Mytilineos SA a Delfi-Distomon Anonymos Metalleftiki Etaireia a vo veci T-288/20 spoločnosťami Brillux GmbH & Co. KG, Daw SE, Billions Europe a ďalšími vedľajšími účastníimi konania, ktorých mená sú uvedené v prílohe, spoločnosťou Sto SE & Co. KGaA a spoločnosťou Rembrandtin Coatings GmbH.

4. Dánske kráľovstvo, Francúzska republika, Holandské kráľovstvo, Švédske kráľovstvo, Slovinská republika, Európsky parlament, Rada Európskej únie a Európska chemická agentúra (ECHA) znášajú vlastné trovy konania.

(1) Ú. v. EÚ C 222, 6.7.2020.